TACLOBAN CITY – Ha pinaka bag-o nga gingawas nga bulletin han Bureau of Fisheries and Aquatic Resources o kun BFAR, 7 nga kabaybayunan dinhi ha Sinirangan Bisayas an positibo han red ride.
Amu an kadagatan han isla han Daram, Irong-irong bay, Maqueda bay, Villareal bay, ngan Cambatutay bay ha Western Samar, Matarinao Bay ha Eastern Samar, ngan Carigara Bay ha Leyte.
Mahugot nga igindidiri han buhatan iton panguha, pagkaon ngan pagbaligya hin bis ano nga pangtion tikang ha mga nasabi nga positibo han red tide.
Samtang talwas o waray naman red tide ha Cancabato bays haTtacloban City, kadagatan ha Calubian ngan Leyte ha Leyte. Talwas gihapon an kadagatan han probinsya han Biliran.
Pahimatngon han BFAR, kun mangingisda ha mga red tide postive areas, limpyuhon hin maupay an mga isda nga nakuha ha kadagatan.
war_Latn war_Latn war_Latn war_Latn war_Latn